Kameme FmKameme Fm News
Kigaranio gia KCSE kwambiriria umuthi guothe bururi-ini
Thirikari yugite mehariria moothe na muno makiria uhoro wigii ugitiri ni ugacirithitio, riri arutwo a kirathi gia form 4 marambirira kigeranio gia KCSE ruci-ini ruru. Minista wa githomo Dr. Fred Matiangi ni arokire guthurima mihang’o ya kurekereria kigeranio kiu gigitumwo mathukuru-ini kaunti-ini ya Nairobi, riri nake ministawa mitambo ya ICT Joe Mucheru arokire kaunti-ini ya Naikuru.
Mwena wa Makueni kamicina Vitalis Ogur augite maobitha a borithi nio maraumagaria kigeranio kiu gigitwarwo mathukuru-ini, niguo kurigiriria mihinga o yothe.
Arutwo matanyihiire 615,773 nio maraikarira kigeranio kiu. Mwaka-ini uyu wa 2017 arutwo makiria ma 38,526 nio meyongereire hari namba ya arutwo aria mekire kigeranio mwaka-ini wa 2016.Gukiri uguo Vitalis akaheana mukaana kuri mundu o wothe ukugeria kuingira thukuru-ini kigeranio gigithiei na mbere atari na rutha.
Andiki aitu a mohoro nimarokire gwikira wuira kigeranio kiu gigitwarwo mathukuruini na notuguthie na mbere na gukumenyiathia riboti ino makiria.
fao_Latn kik_Latn kik_Latn kik_Latn kik_Latn kik_Latn